
- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥιΠ* ΑΡΙΘ. 550 

Οργανισμός διοίκησης και λειτουργίας του Θεραπευτηρίου 
Χρονιών Παθήσεων ΙΙατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1·. Τις διατάξεις του άρθρου 4 του νόμου 1156/81 (ΦΕΚ. 
122/81 «περί συστάσεως εις Πάτρας Ν.Π.Δ.Δ. υπό την 


επωνυμίαν ((Θεραπευτηρίου Χρονιών Παθήσεων» και καταρ- 
γήσεώς του εις τον Κορυδαλλόν Θεραπευτηρίου Χρονίων 
Παθήσεων. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137). 

3. Την με αριθ. 22/18.12.84 γνώμη του Διοικητικού Συμ¬ 
βουλίου του Ιδρύματος. 

4. Τη με αριθμό 182/1985 γνωμοδότηση του Συμβουλίου 
Επικράτειας με πρόταση των Υπουργούν Προεδρίας της 
Κυβέρνησης, Οικονομικών, Υγείας, Πρόνοιας, και Κοινω¬ 
νικών Ασφαλίσεων, αποφασίζουμε : 

Άρθρο 1. 

Παρεχόμενη Περίθαλψη. 

1. Το Θεραπευτήριο Χρονίων Παθήσεων Πατρών παρέ¬ 
χει στα άτομα που περιθάλπει, υγιεινή στέγη και διατροφή, 
κατάλληλο ρουχισμό, ιατροφαρμακευτική περίθαλψη, φυσι¬ 
κοθεραπεία και εργοθεραπεία, ενώ παράλληλα φροντίζει 
για την εισαγωγή, όσων έχουν ανάγκη, σε κατάλληλο νοση¬ 
λευτικό ίδρυμα. 

2. Επίσης με την εφαρμογή διαφόρων ψυχαγωγικών εκ¬ 
παιδευτικών προγραμμάτων επιδιώκεται η ψυχική τόνωση 
και η κοινωνική αποκατάσταση των περιθαλπομένων. 

3. Το προβλεπόμενο από το άρθρο 2 παρ. 2 του Ν. 1156/ 
1981 Κέντρο Διημέρευσης περιλαμβάνει τη λειτουργική, 
κοινωνική και επαγγελματική αποκατάσταση χρόνια πα- 
σχόντων της περιοχής. 

Άρθρο 2. 

Π ροϋποθέσεις εισαγωγής και όροι παροχής προστασίας. 

1. Στο Ίδρυμα εισάγονται άτομα και των δύο φύλων 
ηλικίας από 18 ετών και πάνω χρονίως πάσχοντα, απ’ όλα 
τα διαμερίσματα της χώρας, και κατά προτίμηση από το 
νομό Λχαίας αφού προσκομίσουν τα ακόλουθα δικαιολογη- 
τικά : 

α) Αίτηση 

β) Πιστοποιητικό γεννήσεως 

γ) Έκθεση κοινωνικής έρευνας, με πρόταση εισαγωγής 
στο Ίδρυμα. 

δ) Ιατρικό πιστοποιητικό για την αιτία του χρόνιου νοσή¬ 
ματος στο οποίο Ο’ αναγράφεται ότι το άτομο που έχει ανά 
γκη ιδρυματικής περίθαλψης, δε φέρει σύνδρομο διανοητικής 
αναπηρίας, ή φέρει σύνδρομο το οποίο δεν φθάνει μέχρι διε¬ 
γέρσεων, ώστε να γίνεται ανήσυχο και ακατάλληλο για συμ¬ 
βίωση, δεν πάσχει από μολυσματική νόσο, συφιλίδα, φυμα- 
τίιοση και από βαρύ νόσημα που να χρειάζεται ειδική νοση¬ 
λεία, ή από καρκίνο. 

2. Οι περιθαλπόμενοι συμμετέχουν στη δαπάνη περί¬ 
θαλψης των ανάλογα με τις οικονομικές δυνατότητές τους. 

Η συμμετοχή καθορίζεται από το Διοικητικό Συμβούλιο 
βάσει τιμολογίου με κλίμακα ανάλογη με το ύψος του εισο¬ 
δήματος του κάθε περιθαλπόμενου. 

3. Οι εισαγόμενοι στο ίδρυμα με απόφαση οικονομικής 
αδυναμίας απαλλάσσονται από την καταβολή τροφείων - 
νοσηλειών, εκτός αν από την ίδια την απόφαση προβλέπεται 
συμμετοχή. 

Δύναται το ίδρυμα να ζητήσει την έκδοση της αποφά- 
σεως του Νομάρχη που προβλέπεται από τις διατάξεις του 
Ν.Δ. 57/73 και κατά τη διάρκεια περίθαλψης κάποιου ατό¬ 
μου. 

Άρθρο 3. 

Διοίκηση και λειτουργία του Διοικητικού Συμβουλίου. 

1. Το Ίδρυμα διοικείται από 7μελές Διοικητικό Συμ¬ 
βούλιο το οποίο διορίζεται με τα ισάριθμα αναπληρωματικά 
του μέλη με απόφαση του Νομάρχη, σύμφωνα με τη 1785/ 
21.6.1982 κοινή απόφαση των Υπουργών Προεδρίας της 
Κυβερνήσεως και Κοινωνικών Υπηρεσιών (ΦΕΚ. 434/ 
24.6.82 τ. Β') όπως κάθε φορά ισχύει. 

2. Το Δ.Σ. για να έχει απαρτία πρέπει : 

α) Τα μέλη που βρίσκονται στη συνεδρίαση να είναι 
περισσότερα από τα μέλη που απουσιάζουν, και 

β) Μεταξύ των παρόντων μελών να βρίσκεται ο Πρόε¬ 
δρος, ή ο Αντιπρόεδρος. 

Οι αποφάσεις του Δ.Σ. λαμβάνονται με ψηφοφορία και με 
πλειοψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου, ή αυτού που προεδρεύει. 

3. Στις περιπτώσεις συνάψεως δανείου, συμβιβασμού, 
καταργήσεως δίκης και εγκρίσεως εκποιήσεως, υποθηκεύ- 
σεως ακινήτου περιουσίας. 

Οι αποφάσεις λαμβάνονται, με απόλυτη πλειοψηφία του 
όλου αριθμού των μελών. 

Σε περίπτωση μειοψηφίας καταχωρούνται στο πρακτικό 
της συνεδριάσεως οι γνώμες των μελών που μειοψήφισαν. 
Το Υπουργείο Υγείας, Πρόνοιας και Κοινωνικών Ασφαλί¬ 
σεων θα ασκεί σχετικά τον έλεγχο νομιμότητας. 

4. Το Δ.Σ. συνεδριάζει τακτικά δύο φορές το μήνα, και 
έκτακτα όταν παρίσταται ανάγκη, καθώς επίσης και όταν 
ζητηθεί με έγγραφη αίτηση τεσσάρων (4) τουλάχιστον με¬ 
λών αυτού, πάντοτε όμως με πρόσκληση του Προέδρου. 

5. Όταν μέλος του Δ.Σ. απουσιάζει αδικαιολόγητα σε 
δύο συνεχείς συνεδριάσεις, αντικαθίσταται με απόφαση του 
Νομάρχη ύστερα από αναφορά του Προέδρου του Δ.Σ. 

6. Στις συνεδριάσεις του Δ.Σ. μετέχει ο Διευθυντής του 
Ιδρύματος, ως εισηγητής χωρίς ψήφο. 

7. Τα θέματα που είναι για συζήτηση καταχωρίζονται 
στην ημερήσια διάταξη, η οποία κοινοποιείται έγκαιρα στα 
μέλη του Δ.Σ. μαζί με την πρόσκληση για συνεδρίαση. 

Θέματα που δεν αναγράφονται στην ημερήσια διάταξη δε 
συζητούνται εκτός και εάν πρόκειται για επείγοντα θέματα 
και αποφασίσουν τη συζήτηση όλα τα παρόντα μέλη του 

Δ.Σ. 

8. Τα πρακτικά κάθε συνεδρίασης, επικυρώνονται από το 
Δ.Σ. στην επόμενη συνεδρίαση και καταχωρίζονται από το 
γραμματέα σε ειδικό βιβλίο πρακτικών μονογραμμένο από 
τον Πρόεδρο, υπογράφονται δε στη συνέχεια από αυτούς 
και από τα μέλη που ήταν παρόντα στη συνεδρίαση. 

9. Ουδεμία απόφαση του Δ.Σ. εκτελείται αν δεν έχουν 
επικυρωθεί τα πρακτικά της συνεδρίασης που πάρθηκε- η 
απόφαση. Σε εξαιρετικές περιπτώσεις που η εκτέλεση 
δεν επιδέχεται αναβολή, δύναται το Δ.Σ. με ειδική απόφαση 
να θεωρεί σαν επικυρωμένα τα σχετικά πρακτικά για τα 
θέματα αυτά, με σκοπό την άμεση εκτέλεση της απόφασης. 


Άρθρο 4. 

Αρμοδιότητες του Διοικητικού Συμβουλίου. 

Το Διοικητικό Συμβούλιο : 

I . Διοικεί και διαχειρίζεται όλες τις υποθέσεις του Ιδρύ¬ 
ματος, σύμφωνα με τις διατάξεις που ισχύουν κάθε φορά. 

2. Εγκρίνει για τη λειτουργία του ιδρύματος τις απαιτού- 
μενες δαπάνες, μέσα στα όρια των πιστώσεων του προϋπο¬ 
λογισμού του οποίου δύναται να ζητήσει από την οικεία 
Νομαρχία την τροποποίηση και αναμόρφωση μέσα στο οικο- 
νομικο έτος με τη διαδικασία του άρθρου 7 του παρόντος. 

3. Διορίζει όλο το προσωπικό, σύμφωνα με τη νόμιμη 
διαδικασία και ασκεί σύμφωνα με τις εκάστοτε ισχύουσες 
διατάξεις τις αρμοδιότητες που αναφέρονται στην υπηρεσιακή 
κατάσταση και τον πειθαρχικό έλεγχο του προσωπικού 
αυτού. 

Άρθρο 5. 

Αρμοδιότητες του Προέδρου του Διοικητικού Συμβουλίου. 

Ο Πρόεδρος ασκεί τις ακόλουθες αρμοδιότητες : 

1. Εκπροσωπεί το ίδρυμα στις δικαστικές και εξώδικες 
υποθέσεις του και διορίζει τους δικαστικούς πληρεξουσίους. 

2. Προσκαλεί τα μέλη του Δ.Σ. στις συνεδριάσεις, καταρ¬ 
τίζει με το Δ/ντή την ημερήσια διάταξη των θεμάτων που 
είναι για συζήτηση και υπογράφει τις προσκλήσεις στις 
οποίες ορίζεται ο τόπος, η ημέρα και η ώρα της συνεδριά- 
σεως. Στην ημερήσια διάταξη περιέχονται περιληπτικά τα 
θέματα που θα συζητηθούν. 

3. Υπογράφει με το Διευθυντή του Ιδρύματος τις επι¬ 
ταγές και τα εντάλματα πληρωμής, καθώς και τα έγγραφα 
για τα οποία δεν έχουν εξουσιοδοτηθεί γι’ αυτό ο Δ/ντής του 
Ιδρύματος, ή οι προϊστάμενοι των τμημάτων. 

4. Ασκεί στο προσωπικό του Ιδρύματος τις αρμοδιότητες 
που του παρέχουν οι νόμοι και συντάσσει τις υπηρεσιακές 
εκθέσεις του Δ/ντού του Ιδρύματος. 

Άρθρο 6. 

Πόροι του Ιδρύματος. 

Πόροι του Ιδρύματος είναι : 

α) Κρατική επιχορήγηση. 

β) Έσοδα από την εκμετάλλευση της περιουσίας του. 

γ) Τροφεία από τους περιθαλπομένους ή και από τους 
ασφαλιστικούς των φορείς. 

δ) Επιχορηγήσεις από Δήμους ή Κοινότητες. 

ε) Εισφορές, δωρεές, κληρονομιές, κληροδοσίες προς το 
Ίδρυμα. 

στ) Κάθε άλλο έσοδο. 

Άρθρο 7. 

Προϋπολογισμός. 

Ο προϋπολογισμός καταρτίζεται από το Δ/ντή του Ιδρύ¬ 
ματος, σύμφωνα με όσα προβλέπονται από τις κείμενες δια¬ 
τάξεις με βάση την προγραμματισμένη από το Δ.Σ. δραστη¬ 
ριότητα, ψηφίζεται από το Δ.Σ. και εγκρίνεται από το Νο¬ 
μάρχη. 

Αντίγραφο του εγκριθέντος προϋπολογισμού υποβάλλεται 
στο Υπουργείο Υγείας και Πρόνοιας. 

Άρθρο 8. 

Εισπράξεις Εσόδων. 

1. Τα κεφάλαια και οι πόροι του Ιδρύματος κατατίθενται 
απ’ ευθείας σε τηρούμενο λογ/σμό στο Υποκ/μα της Τράπε¬ 
ζας Ελλάδας. 

2. Ειδικές πιστώσεις ή κεφάλαια που πλεονάζουν μετα- 
φέρονται σε ειδικούς λογ/σμούς διαθεσίμων, με τόκο ή χω¬ 
ρίς τόκο ανάλογα με την προέλευση αυτών. Η μεταφορά 
από το Λογ/σμό ταμειακής διαχειρίσεως και η επαναφορά 
σ’ αυτόν, γίνεται με εντολή του Δ/ντή του Ιδρύματος ή 
οίκοθεν από την Τράπεζα της Ελλάδος, σύμφωνα με τα ορι¬ 
ζόμενα από την παρ. 3 του άρθρου 4 του Α.Ν. 1611/1950, 
όπως προστέθηκε με το άρθρο 2 του Ν.Δ. 2999/1954, 

Άρθρο .9. 

Πληρωμές Δαπανών. 

Κάθε πληρωμή ενεργείται με χρηματικό ένταλμα, το οποίο 
υπογράφεται από τον Πρόεδρο τον Δ.Σ. ή από άλλο μέλος 
αυτού, ειδικά εξουσιοδοτημένο, από το Διευθυντή του Ιδρύ¬ 
ματος και το λογιστή, η δε καταβολή του ποσού αυτού ενερ- 
γείται με έκδοση ισόποσης επιταγής, σε βάρος του Λογ/σμού 
που τηρεί το Ίδρυμα στο Τποκ/μα της Τράπεζας της Ελ¬ 
λάδας. 

Οι επιταγές υπογράφονται, όπως και τα εντάλματα 
πληρωμής. 

Άρθρο 10. 

Εκτέλεση Δαπανών. 

Οι δαπάνες του Ιδρύματος, εκτελούνται σύμφωνα με τις 
διατάξεις του Λογιστικού των Ν.Π.Δ.Δ. και της Νομοθε¬ 
σίας περί εκτελέσεως Δημοσίων Έργων. 

Άρθρο 11. 

Βασική διάρθρωση των Υπηρεσιών. 

1. Οι υπηρεσίες του Ιδρύματος αποτελούν Διεύθυνση, 
η οποία συγκροτείται από τρία τμήματα : 

α) Τμήμα Διοικητικού 
β) Τμήμα χρονίως πασχόντων. 

γ) Τμήμα Φυσικής αποκατάστασης και επαγγελματικής 
εκπαίδευσης. 

2. α) Το Τμήμα Διοικητικού είναι αρμόδιο για το χει- 
σμό κάθε θέματος, που αναφέρεται στη γενική κατάσταση 
του προσωπικού του Ιδρύματος, στα οικονομικά και στη 
διαχείριση της περιουσίας αυτού, καθώς και στο χειρισμό 
θεμάτων γραμματείας. 

β) Το Τμήμα Χρονίως Πασχόντων είναι αρμόδιο για 
κάθε θέμα που αναφέρεται στην προστασία που παρέχεται από 
το Ίδρυμα στα χρονίως πάσχοντα άτομα. 

γ) Το Τμήμα Φυσικής αποκατάστασης και επαγγελμα¬ 
τικής εκπαίδευσης είναι αρμόδιο για κάθε θέμα, που ανα- 
φέρεται στη φυσική αποκατάσταση των περιθαλπομένων 
καθώς και στην επαγγελματική εκπαίδευση τόσο των περι- 
θαλπομένων, όσο και των λοιπών μειονεκτούντων ατόμων 
από 18 ετών και άνω. 

Άρθρο 12. 

Προσωπικό. 

Οι θέσεις του προσωπικού διαρθρούνται κατά κλάδους, 
βαθμούς και ειδικότητες, όπως παρακάτω : 

I. Μόνιμες θέσεις 

Κλάδος ΑΤΙ Διοικητικός - Λογιστικός 
Μία (1) θέση με βαθμούς 3α - 2ο 
Μία (1) θέση με βαθμούς 8ο - 4ο. 

Κλάδος ΑΤ2 Ιατρικός 
Μία (1) θέση με βαθμούς 3ο - 2ο 
Δύο (2) θέσεις με βαθμούς 8ο - 4ο 

Κλάδος ΑΤ3 Φυσικής Αγωγής 
Μία (1) θέση με βαθμούς 8ο - 4ο 

Κλάδος ΑΡ1 Αδελφών Νοσοκόμων - Επισκεπτριών 
Αδελφών. 

Μία (1) θέση με βαθμούς 3ο - 2ο 
Πέντε (5) θέσεις με βαθμούς 5ο - 4ο 
Δώδικα (12) θέσεις με βαθμούς 8ο - 6ο (άρθρο 4 Ν.Δ. 
226/73). 

Κλάδος ΑΡ2 Κοινωνικών Λειτουργών 
. Μία (1) θέση με βαθμούς 5ο - 4ο 
Μία (1) θέση με βαθμούς 8ο - 6ο (άρθρο 4 Ν.Δ. 226/73) 

Κλάδος ΑΡ3 Φυσικοθεραπευτών - Εργοθεραπευτών - 
Διαιτολόγων. 

Δύο (2) θέσεις με βαθμούς 5ο - 4ο 
Πέντε (5) θέσεις με βαθμούς 8ο - 6ο (άρθρο 4 Ν.Δ. 226/ 
1973). 


Από τις θέσεις αυτές ορίζονται : 

Τρεις (3) θέσεις Φυσικοθεραπευτών 
Τρεις (3) θέσεις Εργοθεραπευτών 
Μία (1) θέση Διαιτολόγου 

Κλάδος ΜΕ1 Διοικητικός 
Μία (1) θέση με βαθμούς 5ο - 4ο 
Τρεις (3) θέσεις με βαθμούς 10ο - 6ο 

Κλάδος ΜΕ2 Βοηθών Νοσοκόμων 
Δώδεκα (12) θέσεις με βαθμούς 10ο - 6ο 
Οι θέσεις των βοηθών νοσοκόμων πληρώνονται μόνο κατά 
τον αριθμό που είναι αδύνατη η πλήρωση των δώδεκα (12) 
θέσεων του Κλάδου ΑΡ1 αδελφών νοσοκόμων - επισκε- 
πτριών με βαθμούς 8ο - 6ο από αδελφές νοσοκόμες με τρία 
χρόνια φοίτηση. 

Κλάδος ΜΕ3 Μαγείρων 
Δύο (2) θέσεις με βαθμούς 10ο - 6ο 

Κλάδος ΜΕ4 Ηλεκτρολόγων 
Μία (1) θέση με βαθμούς 10ο - 6ο. 

Κλάδος ΜΕ5 Υδραυλικών - Συντηρητών κτιρίων - 
βοηθητικών Τεχν. Εργασιών. 

Δύο (2) θέσεις με βαθμούς 10ο - 6ο. 

Κλάδος ΜΕ6 Οδηγών αυτοκινήτων - Βοηθητικών Ερ¬ 
γασιών. 

Μία (1) θέση με βαθμούς 10ο - 6ο 

Κλάδος ΜΕ7 Ραπτριών 
Δύο (2) θέσεις με βαθμούς 10ο - 6ο 

Κλάδος ΣΕ1 Κλητήρων - Θυρωρών - Χειριστών μηχα¬ 
νημάτων αναπαραγωγής εγγράφων - Νυκτοφυλάκων. 
Επτά (7) θέσεις με βαθμούς 12ο - 7ο 

Κλάδος ΣΕ2 βοηθών μαγειρείου - Τραπεζοκόμων 
Δεκατρείς (13) θέσεις με βαθμούς 12ο - 7ο 

Κλάδος ΣΕ3 Καθαρισμού - βοηθητικών εργασιών 
Έξι (6) θέσεις με βαθμούς 12ο - 7ο 

Κλάδος ΣΕ4 Σιδηρωτριών - Πλυντριών - Ιματιο- 
φυλάκων. 

Οκτώ (8) θέσεις με βαθμούς 12ο - 7ο 

Κλάδος ΣΕ5 Κηπουρών - Εργατών Γενικών καθη¬ 
κόντων. 

Δύο (2) θέσεις με βαθμούς 12ο - 7ο 

Κλάδος ΣΕ6 Κουρέων 
Μία (1) θέση με βαθμούς '12ο - 7ο 

Κλάδος ΣΕ7 Πρακτικών Νοσοκόμων - Μεταφορέων 
Ασθενών. 

Είκοσι δύο (22) θέσεις με βαθμούς 12ο - 7ο 
Από τις θέσεις αυτές οι δέκα (10) ορίζονται ως θέσεις 
μεταφορέων ασθενών και οι δώδεκα (12) ως θέσεις πρα¬ 
κτικών νοσοκόμων. 

Οι θέσεις των πρακτικών νοσοκόμων πληρώνονται μόνο 
κατά τον αριθμό που είναι αδύνατη η πλήρωση των δώδεκα 
θέσεων του Κλάδου ΑΡ1 αδελφών νοσοκόμων - επισκε- 
πτριών με βαθμούς 8ο - 6ο από αδελφές νοσοκόμες τριετούς 
ή μονοετούς φοίτησης. 

II. Ειδικό επιστημονικό και τεχνικό προσωπικό με 
σύμβαση Ιδιωτικού Δικαίου; 

Μία (1) θέση Τυχολόγου 

Μία (1) θέση επαγγελματικού Συμβούλου 

Τέσσερις (4) θέσεις τεχνιτών - εκπαιδευτών 

Άρθρο 13. · 

Προσόντα διορισμού για κάθε θέση. 

I. Μόνιμες θέσεις. 

1. Για τον Κλάδο ΑΤΙ Διοικητικού - Λογιστικού, πτυ¬ 
χίο οποιουδήποτε τμήματος της Νομικής Σχολής ημεδαπού 
Πανεπιστημίου ή της Ανωτάτης Σχολής Οικονομικών και 
Εμπορικών Επιστημών, ή της Παντείου Ανωτάτης Σχολής 
Πολιτικών Επιστημών, ή Ανωτάτης Βιομηχανικής Σχολής 
ή ισότιμο πτυχίο σχολής της ημεδαπής ή αλλοδαπής αντί¬ 
στοιχης ειδικότητας. 

2. Για τον Κλάδο ΑΤ2 Ιατρικό, πτυχίο ιατρικής Σχολής 
ημεδαπής ή ισότιμο πτυχίο ιατρικής σχολής της αλλοδαπής, 
άδεια άσκησης επαγγέλματος και άδεια τίτλου ειδικότητας 
γενικής ιατρικής ή Παθολογίας για τη μία θέση και φυσικής 
αποκατάστασης για τις δύο άλλες θέσεις. 

3. Για τον Κλάδο ΑΤ3 Φυσικής Αγωγής, πτυχίο τμή¬ 
ματος Φυσικής Αγωγής και Αθλητισμού Ανώτατου εκπαι¬ 
δευτικού Ιδρύματος της ημεδαπής ή ισότιμο πτυχίο αντί¬ 
στοιχης ειδικότητας, σχολής της ημεδαπής ή αλλοδαπής. 

4. Για τον Κλάδο ΑΡ1 Αδελφών Νοσοκόμων - Επισκε- 
πτριών πτυχίο νοσηλευτικής σχολής, ή πτυχίο επισκεπτών 
και επισκεπτριών σχολής επαγγελμάτων Υγείας και Πρό¬ 
νοιας των Τεχνολογικών εκπαιδευτικών Ιδρυμάτων της ημε¬ 
δαπής ή πτυχίο της αντίστοιχης ειδικότητας ισότιμης Σχο¬ 
λής της ημεδαπής ή αλλοδαπής και άδεια άσκησης επαγγέλ¬ 
ματος. 

5. Για τον Κλάδο ΑΡ2 Κοινωνικών Λειτουργών, πτυχίο 
Κοινωνικής Εργασίας σχολής Επαγγελμάτων Υγείας και 
Πρόνοιας των Τεχνολογικών Εκπαιδευτικών Ιδρυμάτων της 
ημεδαπής, ή πτυχίο αντίστοιχης ειδικότητας ισότιμης σχο¬ 
λής της ημεδαπής ή αλλοδαπής και άδεια άσκησης επαγ¬ 
γέλματος. 

6. α) Για τον Κλάδο ΑΡ3 Φυσικοθεραπευτών και Εργο¬ 
θεραπευτών, πτυχίο Φυσικοθεραπείας - Εργοθεραπείας σχο¬ 
λής επαγγελμάτων Υγείας και Πρόνοιας των Τεχνολογικών 
Εκπαιδευτικών Ιδρυμάτων της ημεδαπής, ή πτυχίο αντί¬ 
στοιχης ειδικότητας ισότιμης σχολής της ημεδαπής ή αλλο¬ 
δαπής και άδεια άσκησης επαγγέλματος (για όσες ειδικό¬ 
τητες χορηγείται εκ μέρους της αρμόδιας αρχής). 

β) Για το διαιτολόγο πτυχίο ειδικότητας διαιτολόγου 
αναγνωρισμένης ανώτερης σχολής, ή ισότιμης σχολής της 
ημεδαπής ή αλλοδαπής, εν ελλείψει δε αυτού πτυχίο Ανώ¬ 
τατης Σχολής Οικιακής Οικονομίας, ή ισότιμο πτυχίο, 
αντίστοιχης ειδικότητας σχολής ημεδαπής ή αλλοδαπής με 
τρία χρόνια τουλάχιστο φοίτηση. 

7. Για τον Κλάδο ΜΕ1 Διοικητικό - Λογιστικό, απολυ¬ 
τήριο Λυκείου ή εξαταξίου Γυμνασίου ή άλλου ισότιμου 
σχολείου της ημεδαπής ή αλλοδαπής. 

8. Για τον Κλάδο ΜΕ2 Βοηθών Νοσοκόμων, πτυχίο 
αναγνωρισμένης Μέσης Τεχνικής επαγγελματικής και Νοση¬ 
λευτικής Σχολής. 

9. Για τους Κλάδους ΜΕ3 Μαγείρων, ΜΕ4 Ηλεκτρολό¬ 
γων, ΜΕ5 Υ'δραυλικών, κ.λ.π. ΜΕ6 Οδηγών αυτοκινήτων, 
ΜΕ7 Ραπτριών πτυχίο αντίστοιχης ειδικότητας αναγνωρι¬ 
σμένης τεχνικής ή επαγγελματικής σχολής, ή σχολείου μέ¬ 
σης εκπαίδευσης ή Σχολής Μαθητείας Ο.Α.Ε.Α. Σε περί¬ 
πτωση μη κάλυψης των θέσεων με υποψήφιους με το ανω¬ 
τέρω προσόν, πτυχίο αναγνωρισμένης κατώτερης σχολής 
αντίστοιχης ειδικότητας. 

Σε περίπτωση μη κάλυψης των θέσεων με υποψηφίους 
με πτυχίο αναγνωρισμένης κατώτερης σχολής, ή σχολής Μα¬ 
θητείας Ο.Α.Ε.Δ., απολυτήριο δημοτικού σχολείου και εμπει¬ 
ρία τριών ετών που να αποδείχνεται από βιβλιάρια κύριας 
ασφάλισης ή άλλο στοιχείο Ελληνικής ή ξένης Αρχής, και 
άδεια άσκησης επαγγέλματος (για όσες ειδικότητες χορη¬ 
γείται από μέρος της αρμόδιας αρχής). 

10. Για τους Κλάδους ΣΕ (με εξαίρεση τον Κλάδο ΣΕ1), 
απολυτήριο δημοτικού σχολείου και αντίστοιχη άδεια της 
ειδικότητάς του, όπου δε, δε χορηγείται άδεια, αντίστοιχη 
για κάθε ειδικότητα, εμπειρία τριών ετών που να αποδείχνεται 
από βιβλιάρια κύριας ασφάλισης ή άλλο στοιχείο Ελληνικής 
ή ξένης αρχής. 

11. Για τον Κλάδο ΣΕ1, απολυτήριο Δημοτικού Σχολείου. 

II. Θέσεις ειδικού επιστημονικού και τεχνικού προσω¬ 
πικού με σύμβαση Ιδιωτικού Δικαίου. 

1. Για τη θέση του Ψυχολόγου, πτυχίο Ψυχολογία^ 
Πανεπιστημίου της ημεδαπής, ή ισότιμο πτυχίο σχολής τη ς 
αλλοδαπής και ειδίκευση στην εφαρμοσμένη ή Κλινική Ψυ" 
χολογία που να αποδείχνεται α) με αναγνωρισμένο διδακτό" 
ρικό δίπλωμα ή β) με μεταπτυχιακό τίτλο σπουδών διάρ" 


κειας τουλάχιστον ενός ακαδημαϊκού έτους και εμπειρία 
τουλάχιστον δύο ετών ή γ) με σημαντική εμπειρία τουλά¬ 
χιστον τεσσάρων ετών. 

2. Για τη θέση του επαγγελματικού Συμβούλου, πτυχίο 
Ανωτάτου Εκπαιδευτικού Ιδρύματος της ημεδαπής ή ισό¬ 
τιμο της αλλοδαπής και ειδική επιστημονική εξειδίκευση σε 
θέματα επαγγελματικού προσανατολισμού που να αποδεί¬ 
χνεται : α) με αναγνωρισμένο διδακτορικό δίπλωμα ή β) 
με μεταπτυχιακό τίτλο σπουδών, διάρκειας ενός ακαδημαϊ¬ 
κού έτους και εμπειρία, τουλάχιστον δύο ετών, ή γ) με ση¬ 
μαντική εμπειρία τουλάχιστον τεσσάρων ετών. 

3. Για τις θέσεις των τεχνιτών - εκπαιδευτών, πτυχίο 
αντίστοιχης ειδικότητας αναγνωρισμένης τεχνικής ή επαγ¬ 
γελματικής σχολής ή σχολείου μέσης εκπαίδευσης, ή Σχο¬ 
λής Μαθητείας Ο.Α.Ε.Δ. Σε περίπτωση μη κάλυψης των 
θέσεων με υποψήφιους με το παραπάνω προσόν, πτυχίο 
αναγνωρισμένης κατώτερης σχολής αντίστοιχης ειδικότητας. 

Σε περίπτωση μη κάλυψης των θέσεων με υποψήφιους 
με πτυχίο αναγνωρισμένης σχολής ή Σχολής Μαθητείας 
Ο.Α.Ε.Δ., απολυτήριο Δημοτικού Σχολείου και εμπειρία 
τριών ετών που να αποδείχνεται από βιβλιάρια κύριας 
ασφάλισης ή άλλο στοιχείο Ελληνικής ή ξένης Αρχής και 
άδεια ασκήσεως επαγγέλματος (για όσες ειδικότητες χορη¬ 
γείται από μέρος της αρμόδιας αρχής). 

4. Οι ειδικότητες των τεχνιτών που θα προσλαμβάνονται 
με σύμβαση προσδιορίζονται κάθε φορά από το Διοικητικό 
Συμβούλιο ανάλογα με τις δυνατότητες αυτών που θα απα- 
σχολούνται στο Τμήμα Φυσικής αποκατάστασης και επαγ¬ 
γελματικής εκπαίδευσης και με τις ειδικότερες συνθήκες της 
περιοχής. 

Άρθρο. 14. 

Προϊστάμενοι υπηρεσιών - Αναπλήρωση. 

1. Της Διεύθυνσης προΐσταται ο υπάλληλος του Κλάδου 
Διοικητικού - Λογιστικού με βαθμούς 8ο - 2ο. Του Τμήμα¬ 
τος Διοικητικού προΐσταται ο υπάλληλος του Κλάδου ΑΤΙ 
με βαθμούς 8ο - 4ο. Του Τμήματος χρονίως πασχόντων 
προΐσταται ο υπάλληλος του Κλάδου ΑΤ2 ιατρικός και εν 
ελλείψει αυτού υπάλληλος των Κλάδων ΑΡ1 ή ΑΡ2 ή ΑΡ3 
που έχει τό μεγαλύτερο βαθμό και επί ισοβάθμων ο αρχαιό¬ 
τερος. 

Του Τμήματος Φυσικής αποκατάστασης επαγγελματικής 
εκπαίδευσης, προΐσταται ιατρός με ειδικότητα φυσικής ια¬ 
τρικής αποκατάστασης, που έχει το μεγαλύτερο βαθμό και 
επί ισοβάθμων ο αρχαιότερος. 

2. Τον προϊστάμενο της διεύθυνσης αναπληρώνει ο προϊ¬ 
στάμενος του Τμήματος Διοικητικού. 

Τον προϊστάμενο του κάθε Τμήματος αναπληρώνει υπάλ- 
ληλος του Τμήματος που έχει το μεγαλύτερο βαθμό και επί 
ισοβάθμιον ο αρχαιότερος σύμφωνα με τις διατάξεις περί 
προβαδίσματος του νόμου 434/1976 (ΦΕΚ. 246/76 τ. Α') 
«περί συμπλ,ηρώσεως θέσεων και ρυθμίσεως θεμάτων αφο- 
ρώντων εις την κατάστασιν των δημοσίιον υπαλλήλων και 
υπαλλήλων Ν.Π.Δ.Δ.». 

Άρθρο 15. 

Η ισχύς του διατάγματος αυτού θα αρχίσει από 1.1.1986. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΠ. Αθ. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΓΕΝΝΗΜΑΤΑΣ 

ΟΙΚΟΝΟΜΙΚΩΝ 

ΔΗΜΗΤΡΙΟΣ ΤΣΟΒΟΛΑΣ 

Σύσταση μόνιμων θέσεων προσωπικού στο Πατριωτικό 
Ίδρυμα Κοινωνικής^ Πρόνοιας και Αντιλήψεως 

(Π.Ι.Κ.Π.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 10 παρ. 2 του Ν. 1476/84 
«Διορισμός σε μόνιμες θέσεις του προσωπικού με σχέση 
εργασίας Ιδιωτικού Δικαίου του Δημοσίου των Ν.Π.Δ.Δ. 
των Ο.Τ.Α. και άλλες διατάξεις» (ΦΕΚ. 136/84 τ.Α'). 

2. Τις διατάξεις του άρθρου 20 παρ. 3 του Π.Δ. 611/77 
«Υπαλληλικός Κώδικας» (ΦΕΚ. 198 τ.Α'). 

3. Την αριθ. 731/1985 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας της 
Κυβέρνησης και Υγείας, Πρόνοιας και Κοινωνικών Ασφα¬ 
λίσεων, αποφασίζουμε : 

Άρθρο 1. 

1. Συνιστούνται οι παρακάτω κλάδοι και θέσεις προσω¬ 
πικού στο Πατριωτικό Ίδρυμα Κοινωνικής Πρόνοιας και 
Αντιλήψεως (Π1ΚΠΑ). 

Α. Στην Κεντρική Υπηρεσία : 
α) Κλάδος ΣΕ Ραπτών. 

Μία (1) θέση με βαθμούς 12ο-7ο. 

Β. Στα Παραρτήματα 

α) Κλάδος ΣΕ Μαγείρων : 

Επτά (7) θέσεις με βαθμούς 12ο-7ο. 

β) Κλάδος ΣΕ Βοηθών Μαγείρων : 

Τέσσερις (4) θέσεις με βαθμούς 12ο-7ο. 

γ) Κλάδος ΣΕ Πλυντών - Σιδερωτών 

Έξι (6) θέσεις με βαθμούς 12ο-7ο. 

δ) Κλάδος ΣΕ Καθαρισμού - Βοηθητικών Εργασιών 

Πενήντα (50) θέσεις με βαθμούς ΐ2ο-7ο. 

ε) Κλάδος ΣΕ Ξυλουργών 

Μία (1) θέση με βαθμούς 12ο-7ο. 

στ) Κλάδος ΣΕ Φυλάκων - Μεταφορέων 

Τρεις (3) θέσεις με βαθμούς '12ο-7ο. 

ζ) Κλάδος ΣΕ Κηπουρών - Βοηθητικών Εργασιών 

Μία (1) θέση με βαθμούς 12ο-7ο 

η) Κλάδος ΣΕ Βοηθών Τεχνιτών 

Μία (1) θέση με βαθμούς 12ο-7ο. 

Γ. Στις Ειδικές Υπηρεσίες : 

α) Κλάδος ΣΕ Μαγείρων 

Δύο (2) θέσεις με βαθμούς 12ο-7ο 

β) Κλάδος ΣΕ Βοηθούν Μαγείρων 

Δύο (2) θέσεις με βαθμούς 12ο-7ο. 

γ) Κλάδος ΣΕ Πλυντών - Σιδερωτών 

Τρεις (3) θέσεις με βαθμούς )2ο-7ο. 

δ) Κλάδος ΣΕ Καθαρισμού - Βοηθητικών Εργασιών 

Δεκαοκτώ (18) θέσεις με βαθμούς 12ο-7ο. 

ε) Κλάδος ΣΕ Κηπουρών - Βοηθητικών Εργασιών 

Μία (1) θέση με βαθμούς 12ο-7ο. 

στ) Κλάδος ΣΕ Υδραυλικών 

Μία (1) θέση με βαθμούς 12ο-7ο. 

ζ) Κλάδος ΣΕ Εργατών Γενικών Καθηκόντων 

Δύο (2) θέσεις με βαθμούς 12ο-7ο. 

Άρθρο 2. 

Κατανομή προσωπικού σε Υπηρεσίες. 

Οι θέσεις που συνιστώνται με το άρθρο 1 του Διατάγματος 
αυτού κατανέμονται ως εξής : 

Α. Στην Κεντρική Υπηρεσία 
Η θέση Ραπτών. 

Β. Στα Παραρτήματα : 


α) Δύο (2) θέσεις Μαγείρων στην Ειδική Εστία του Πα¬ 
ραρτήματος Θεσσαλονίκης. 

β) Ανά μία (1) θέση Μαγείρου στα Παραρτήματα Βερ- 
ροίας, Ρόδου, Θήρας, Θεσσαλονίκης και στο Κέντρο Περι- 
θάλψεως Παίδων (ΚΕΠΕΠ) Κέρκυρας. 

γ) Τέσσερις (4) θέσεις Βοηθών Μαγείρων στο Κέντρο 
Περιθάλψεως Παίδων (ΚΕΠΕΠ) Κέρκυρας. 

δ) Μία (1) θέση Πλυντών - Σιδερωτών στο παράρτημα 
Αλεξανδρούπολης. 

ε) Πέντε (5) δέσεις Πλυντών - Σιδερωτών στο ,Κέντρο 
Περιθάλψεως Παίδων (ΚΕΠΕΠ) Κέρκυρας. 

στ) Δύο (2) θέσεις Καθαρισμού Βοηθητικών Εργασιών 
στην Ειδική Εστία του Παραρτήματος Θεσσαλονίκης. 

ζ) Ανά μία (1) θέση Καθαρισμού βοηθητικών εργασιών 
στην Ειδική Εστία Παραρτήματος Λαυρίου και στα Παραρ¬ 
τήματα Αμαρουσίου, Αργοστολιού, Βόλου, Ιωαννινων, Κα¬ 
βάλας, Κομοτηνής, Μεγάρων, Πόρου, Πρέβεζας, Σερρών, 
Θήρας. 

η) Ανά δύο (2) θέσεις Καθαρισμού Βοηθητικών Εργασι¬ 
ών στα Παραρτήματα Αλεξανδρούπολης, Ιθάκης και Σερ¬ 
βιών. 

θ) Τέσσερις (4) θέσεις Καθαρισμού Βοηθητικών Εργα¬ 
σιών στο Παράρτημα Κέρκυρας. 

ι) Επτά (7) θέσεις Καθαρισμού Βοηθητικών Εργασιών 
στο Παράρτημα Πειραιώς. 

κ) Ένδεκα (11) θέσεις Καθαρισμού Βοηθητικών Εργα¬ 
σιών στο Παράρτημα Θεσσαλονίκης. 

κα) Οκτώ (8) θέσεις Καθαρισμού Βοηθητικών Εργασιών 
στο Κέντρο Περιθάλψεως Παίδων (ΚΕΓΙΕΠ) Κερκυ- 
ρας. . 

κβ) Μία (1) θέση Ξυλουργών στο Κέντρο Περιθάλψεως 
Παίδων (ΚΕΠΕΠ) Κέρκυρας. 

κγ) Μία (1) θέση Φυλάκων Μεταφορέων στο Παράρτημα 
Κέρκυρας. 

κδ) Δύο (2) θέσεις φυλάκων Μεταφορέων στό Παράρτη¬ 
μα Θεσσαλονίκης. 

κε) Μία (1) θέση Κηπουρών Βοηθητικών Εργασιών στο 
Κέντρο Περιθάλψεως Παίδων (Κ Ε II Ε Π) Κέρκυρας. 

κζ) Μία (1) θέση Βοηθών Τεχνιτών στο Παράρτημα 
Κέρκυρας. 

Γ. Στις Ειδικές Γπηρεσίες : 
α) Μία (1) θέση Μαγείρου στο Βρεφικό Σταθμό Βύρωνα, 
β) Μία (1) θέση Μαγείρου στην Ειδική Τπηρεσια Νη¬ 
πίων. 

γ) Ανά μία (1) θέση βοηθού Μαγείρου στο Αναρρωτήριο 
Πεντέλης και στο Κέντρο Περιθάλψεως Παίδων 
(Κ Ε II Ε Π) Καρδίτσας. 

δ) Μία (1) θέση Πλυντών - Σιδερωτών στο Βρεφονη¬ 
πιακό Σταθμό «Χριστοδουλάκειο». 

ε) Δύο (2) θέσεις Πλυντών - Σιδερωτών στο Κέντρο Πε- 
ριθάλψεως Παίδιυν (ΚΕΠΕΠ) Λέρου. 

στ) Δύο (2) θέσεις Καθαρισμού Βοηθητικών Εργασιών 
στην Ειδική Υπηρεσία νηπίων. 

ζ) Μία (1) θέση Καθαρισμού'Βοηθητικών Εργασιών στο 
Βρεφονηπιακό Σταθμό «Χριστοδουλάκειο». 

η) Μία (1) θέση Καθαρισμού Βοηθητικών Εργασιών στα 
Κέντρα Ημερήσιας Εναποθέσεως Βρεφών. 

θ)’ Δώδεκα (12) θέσεις Καθαρισμού Βοηθητικών Εργα¬ 
σιών στην Ειδική Υπηρεσία Ιατρείων. 

ι) Μία (1) θέση Καθαρισμού Βοηθητικών Εργασιών στην 
Παιδική Πολυκλινική. 

κ) Μία (:Ι ) θέση Καθαρισμού Βοηθητικών Εργασιών στο 
Κέντρο Περιθάλψεως Παίδων (Κ Ε Γ1 Ε Π) Λερού. , 
κα) Μία (1) θέση Κηπουρών Βοηθητικών Εργασιών στο 
Κέντρο Αποκαταστάσεως Αναπήρων Παίδων Βούλας 

(Κ Α Α Π Β). _ , 

κβ) Μία (1) θέση Υδραυλικού στο Αναρρωτήριο Πεντέ¬ 
λης. 

κγ ) Ανά μία (1) θέση Εργατών Γενικών Καθηκόντων 
στο Κέντρο Αποκαταστάσεως Αναπήρων Παίδων Βούλας 
(ΚΑΑΓΙΒ) και στο Αναρρωτήριο Πεντέλης. 

Άρθρο 3. 

Κατώτερο όριο ηλικίας για την πρόσληψη του παραπάνω 
προσωπικού ορίζεται το 18ο έτος και ανώτερο το 45ο έτος. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 31 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΠ. Αθ. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΓΕΝΝΗΜΑΤΑΣ 

Έγκριση διενέργειας προσχώσεων θαλάσσιου χώρου στην 
περιοχή Αγ. Ιωάννη Θόλου Χίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρ. 9 του Α.Ν. 2344/1940 «περί 
αιγιαλού και παραλίας». 

2. Την από 12.9.1985 αίτηση της Α.Ε. «ΣΚΡΑΠ ΧΙΟΥ 

Α.Ε.». ν 

3. Την 3976/12.9.1985 πρόταση - εισήγηση της Νο¬ 
μάρχου Χίου. 

4. Το Φ. 188/97/84/30.3.84 έγγραφο του Γενικού Επι¬ 
τελείου Ναυτικού και το από 11.10.1985 διευκρινιστικό τη¬ 
λετύπημα. 

5. Το 12770/253/24.5.84 έγγραφο του Υπουργείου Χω¬ 
ροταξίας Οικισμού και Περιβάλλοντος. 

6. Τα 150334/18.4.84 και 32442/24.5.84 έγγραφα των 
Διευθύνσεων Προστασίας Περιβάλλοντος και Αλιείας αντί¬ 
στοιχα του Υπουργείου Γεωργίας. 

7. Το ΒΜ1δ/4747/20.12.83 έγγραφο του Υπουργείου 
Δημ. Έργων. 

8. Το Φ. 049.63/303/5/84/4.5.84 έγγραφο της Υπηρε¬ 
σίας Φάρων του Πολεμικού Ναυτικού. 

9. Το ΧΓΙ/ΓΧΠ/1315/19.12.83 έγγραφο του Εθνικού 

Συμβουλίου Χωροταξίας και Περιβάλλοντος. 

10. Τα ΥΠΠΕ/ΑΡΧ/ΑΪ/Φ41/14256/1619/22.8.84 και 
ΥΠΠΕ/ΑΡΧ/ΑΕ/Φ20/33215/1182/1.7.85 έγγραφα του 
Υπουργείου Πολιτισμού και Επιστημών. 

11. Το 71/1984 έγγραφο του Υπουργείου Εμπορικής Ναυ¬ 
τιλίας. 

12. Το 5043310/2.2.84 έγγραφο του Ελληνικού Οργανι¬ 
σμού Τουρισμού. 

13. Τα ΥΓ1262/31.5.84 και ΥΓ3882/27.6.84 έγγραφα 
του Τμήματος Υγιεινής Νομαρχίας Χίου. 

14. Τα ΤΥ3514/2.8.85 και ΤΥ3567/8.8.85 έγγραφα της 
Διεύθυνσης Τεχνικών Υπηρεσιών Νομαρχίας Χίου. 

15. Την 9729/24.10.84 απόφαση του Νομάρχου Χίου, 
με την οποία παραχωρήθηκε απλή χρήση αιγιαλού στην πε¬ 
ριοχή Αγ. Ιωάννη Θόλου στην Ανών. Εταιρεία ΣΚΡΑΠ 
Α.Ε. 

16. Την Υ63/20.8.85 απόφαση του Πρωθυπουργού με 
την οποία ανατίθενται αρμοδιότητες στον Αναπλ. Υπουργό 
Οικονομικών με πρόταση του Αναπληρ. Υπουργού Οικονο¬ 
μικών, αποφασίζουμε : 


Άρθρο Μόνο. 

Εγκρίνουμε την διενέργεια από το Δημόσιο προσχώσεων 
θαλάσσιου χώρου στην περιφέρεια Αγ. Ιωάννου Θόλου Χίου, 
οι οποίες θα γίνουν από την Ανων. Εταιρεία με την επωνυ¬ 
μία «ΔΙΑΛΥΤΗΡΙΟ ΧΙΟΥ Α.Ε.» και διακριτικό τίτλο 
«ΣΚΡΑΠ ΧΙΟΥ Α.Ε.» α) εμβαδού 1900 μ2 και β) εμβα- 
δού 4800 μ2, όπως εικονίζονται με στοιχεία α) α'-β'-γ'-δ' 
ζ'—ο—α! και β) τ—υ-φ—χ—ψ—: στο από Σεπτεμβρίου 1984 
αριθ. Τ—1 τοπογρ. διάγραμμα με κλίμακα 1 : 500 του Πο¬ 
λιτικού μηχανικού Αντ. Χέλιου, που θεωρήθηκε από τη 
Δ Τ Υ Ν. Χίου την 27.12.84, με τους πιο κάτω όρους : 

1. Η εκτέλεση των εργασιών θα γίνει βάσει της μελέτης 
που εγκρίθηκε από τεχνική άποψη από τη Δ Τ Υ Ν. Χίου. 

2. Η πρόσχωση θα γίνει με εγκιβωτισμό των υλικών 
για να αποφευχθεί διασκορπισμός τους και αλλοίωση της 
μορφής του βυθού και του γύρω θαλάσσιου χώρου. 

3. Τυχόν βυθοκορήματα από τις εκβαθύνσεις, εφόσον δεν 
χρησιμοποιηθούν για τις προσχώσεις, θα διασκορπισθουν 
σε βάθος μεγαλύτερο των 50 μέτρων και σε θέσεις που θα 
υποδειχθούν από την Υδρογραφική Υπηρεσία. 

4. Κατά την πρόσχωση και μετά από αυτή θα τηρηθούν 
όλοι οι όροι που έχουν τεθεί ή τυχόν θα τεθούν από τις κατα 
νόμο αρμόδιες Υπηρεσίες, τα μέτρα ασφαλείας που έχουν 
υποδειχθεί από τη Λιμενική Αρχή και οι τυχόν υφιστάμενοι 
περιορισμοί χωροταξικού σχεδίου στην περιοχή. 

5. Για την έναρξη των προσχώσεων απαιτείται η ολο¬ 
κλήρωση της διενεργούμενης στην περιοχή από την αρμόδια 
Αρχαιολογική Υπηρεσία υποβρύχιας έρευνας η η έκδοση 
σχετικής άδειας από την αρμόδια Υπηρεσία του 4 πουργείου 
Πολιτισμού. 

6. Η Εταιρεία δε θα έχει δικαίωμα στα υλικά που θα 
απορριφθούν, ούτε στη νέα έκταση γης που θα δημιουργηθει. 

7. Μετά το τέλος των προσχώσεων θα γίνει νέος καθορι¬ 
σμός αιγιαλού και παραλίας από την αρμόδια κατα το αρθ. 
74 του Π.Δ.636/77 Επιτροπή και οι εκτάσεις που θα περι¬ 
κλείονται μεταξύ νέας και παλαιας (σημερινής οριογραμμης 
παραλίας, θα καταγραφούν από τον Οικονομικό Εφορο Χίου 
στα βιβλία καταγραφής δημοσίων Κτημάτων και θα δοθούν 
για διαχείριση στην Κταματική Εταιρεία του Δημοσίου. 

8. Απαγορεύεται η εκτέλεση οποιουδήποτε άλλου έργου 
στην ίδια περιοχή χωρίς την έκδοση σχετικής απόφασης από 
την αρμόδια Υπηρεσία. 

9. Η έναρξη και η λήξη των έργων να γνωστούν από την 
Εταιρεία στην Υδρογραφική Υπηρεσία για την έκδοση σχε¬ 
τικής αγγελίας για τους ναυτιλομένους και μετά το τέλος 
των έογων να σταλεί σ’ αυτή διάγραμμα (οριζοντογραφία) 
με κλίμακα 1 :2000, όπου θα απεικονίζονται τα έργα με τους 
γύρω βυθούς. 

10. Σε περίπτωση Εθνικής ανάγκης η Εταιρεία υποχρεού- 
ται να εγκαταλείψει όλα τα εκτελεσθέντα ή εκτελούμενα στην 
περιοχή έργα, μέσα σε τακτή προθεσμία και χωρίς να απο¬ 
ζημιωθεί από το Δημόσιο, εφόσον διαταχθεί αρμοδιως. 

Η μη τήρηση ή και η μη ακριβής εκπλήρωση οποιοσδή¬ 
ποτε από τους ανωτέρω όρους, όπως και αυτών που τυχόν 
τεθούν από τις αρμόδιες υπηρεσίες, συνεπάγεται την αυτο¬ 
δίκαιη ανάκληση της έγκρισης που παρέχεται με το παρόν. 

Στον Αναπληρωτή Υπουργό Οικονομικών, ανατίθεται η 
δημοσίευση και εκτέλεση του παρόντος Προεδρικού Διατάγ¬ 
ματος. 

Αθήνα, 31 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚΟΛΑΟΣ ΑΟΑΝΑΣΟΠΟΥΛΟΣ 


ΕΦΗΜΕΡΙΣ ΤΗΣ Κ.ΥΒΕΡΝΗΣΕΩΣ (ΤΕΥΧΟΣ ΠΡΏΤΟΝ) ; 3981 

Καθορισμός της Διεύθυνσης Προστασίας του Ανταγωνισμού 
του Υπουργείου Εμπορίου ως Εθνικής Αρχής Ανταγω¬ 
νισμού, σε εκτέλεση του άρθρου 89 της Συνθήκης «περί 
ιδρύσεως της Ευρωπαϊκής Οικονομικής Κοινότητας» και 
των Κανονισμών 17/1962 «πρώτος κανονισμός εφαρμο¬ 
γής των άρθρων 85 και 86 της συνθήκης» και 1017/1968 
«περί εφαρμογής των κανόνων ανταγωνισμού στους το¬ 
μείς των σιδηροδρομικών, οδικών και εσωτερικών πλω¬ 
τών μεταφορών». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 4 του Ν.1338/1983 «Εφαρ¬ 
μογή του κοινοτικού δικαίου» (ΦΕΚ 34/τ. Α'/ 17.3.83) 
όπως αντικαταστάθηκε από το άρθρο 6 παράγραφος 4 του 
Ν.1440/1984 «Συμμετοχής της Ελλάδος στο κεφάλαιο, στα 
αποθεματικά και στις προβλέψεις της Ευρωπαϊκής Κοινό- 
τητος Άνθρακας και Χάλυβος και του Οργανισμού Εφοδια¬ 
σμού ΕΥΡΑΤΟΜ» (ΦΕΚ 70 τ. Α'/ 21.5.84). 

2. Την κοινή απόφαση του Πρωθυπουργού και του Υ¬ 
πουργού Εθνικής Οικονομίας ΔΚ 2086/2.8.85 (ΦΕΚ 481/ 
Β/2.8.85). 

3. Την 322/85 γνωμοδότηση του Συμβουλίου της Επι¬ 
κράτειας, με πρόταση του Υπουργού Εμπορίου και του Υ¬ 
φυπουργού Εθνικής Οικονομίας, αποφασίζουμε : 

Άρθρο 1. 

Σκοπός του παρόντος διατάγματος είναι η προσαρμογή 
της ελληνικής νομοθεσίας προς τις διατάξεις του άρθρου 89 
της Συνθήκης της Ρώμης «περί ιδρύσεως της Ευρωπαϊκής 
Οικονομικής Κοινότητας», που κυρώθηκε με το Ν. 945/ 
1979 (ΦΕΚ 170/τ. Ά/27.7.79), των άρθρων 10,11,13, 14 
του Κανονισμού 17/1902 «περί του πρώτου Κανονισμού ε¬ 
φαρμογής των άρθρων 85 και 86 της Συνθήκης» (ΕΕ Ει¬ 
δική έκδοση τεύχος 08, Τόμος 001 σελ. 25) και των άρθρων 
16, 19, 20 και 21 του Κανονισμού 1017/1968 «περί εφαρ¬ 
μογής των Κανόνων Ανταγωνισμού στους τομείς των σιδη¬ 
ροδρομικών, οδικών και εσωτερικών πλωτών μεταφορών 
(ΕΕ Ειδική έκδοση τεύχος 07, Τόμος 001 σελ. 86). 

Άρθρο 2. 

Η Διεύθυνση Προστασίας Ανταγωνισμού του Υπουργείου 
Εμπορίου ορίζεται Εθνική Αρχή Ανταγωνισμού, αρμόδια 
για τη συνεργασία με τις αρχές ανταγωνισμού των Ευρω¬ 
παϊκών Κοινοτήτων στα πλαίσια της εφαρμογής των κα¬ 
νόνων ανταγωνισμού των άρθρων 85-90 της Συνθήκης 
ΕΟΚ και 65-66 της Συνθήκης Ε.Κ.Α.Χ. 

Άρθρο 3. 

Σε περίπτωση που επιχείρηση η οποία έχει την έδρα της 
ή ασκεί τη δραστηριότητα της στην Ελλάδα αρνείται να δε¬ 
χθεί τον έλεγχο που προβλέπεται από τα άρθρα 13 και 14 
του Κανονισμού 17/62 και 20 και 21 του Κανονισμού 1017/ 
1968 του Συμβουλίου ΕΟΚ, η Διεύθυνση Προστασίας Αντα¬ 
γωνισμού του Υπουργείου Εμπορίου ενεργώντας αυτεπάγ- 
γελτα ή μετά από σχετικό αίτημα των εντεταλμένων για τον 
έλεγχο από την Επιτροπή των Ευρωπαϊκών Κοινοτήτων 
οργάνων, μεριμνά για την εν γένει ομαλή διεξαγωγή του ε¬ 
λέγχου ιδία δια της παροχής της απαραίτητης συνδρομής, 
εφαρμοζομένων στην προκειμένη περίπτωση των διατάξεων 
του άρθρου 26 του Ν.703/77. 

Άρθρο 4. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Εμπορίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 24 Οκτωβρίου 1985 

Ο ΠΡΟΕΔΡ.ΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΥΦ) ΓΟΣ ΕΘΝ. ΟΙΚΟΝΟΜΙΑΣ ΕΜΠΟΡΙΟΥ 

ΓΙΑΝΝ03Ε ΠΑΠΑΝΤΩΝΙΟΥ ΝΙΚΟΛΑΟΧ ΑΚΡΙΤΙΔΗΧ 


15) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 554 


Αντικατάσταση διατάξεων του Π.Δ/’τος 271/1976 (ΦΕΚ 
102/Α/10.4.1976) «περί λειτουργίας ερασιτεχνικών και 
πειραματικών σταθμών ασυμάρτου, ειδικών ραδιοδικτύων 
ως και οργανώσεως Υπηρεσίας Ελέγχου Ραδιοδικτύων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη : 

1. Τις διατάξεις : α) Του άρθρου 15 του Ν.Δ. 1244/1972 
(ΦΕΚ 102/Α/30.4.1972) «περί λειτουργίας ερασιτεχνικών 
και πειραματικών σταθμών ασυρμάτου, ειδικών ραδιοδι- 
κτύων ως και οργανώσεως Υπηρεσίας Ελέγχου Ραδιοεκ¬ 
πομπών», β) Της απόφασης του Πρωθυπουργού Υ.52/ 

1985 (ΦΕΚ 481/Β/2.8.85) «Ανάθεση αρμοδιοτήτων στον 
Αναπληρωτή Υπουργό Εσωτερικών και Δημόσιας Τάξης 
Θανάση Τσούρα», γ) Της απόφασης του Ποωθυπουρνού 
Υ 49/31.7.85 (ΦΕΚ 480/Β/1.8.85) «Ανάθεση αρμοδιοτή¬ 
των του 1 πουργού Εθνικής Άμυνας στον Υπουργό Αναπλη¬ 
ρωτή Εθνικής Άμυνας Αντώνη Δροσογιάννη» και δ) Του 
Ν. 1558/1985 «Κυβέρνηση και Κυβερνητικά Όονανα» 
(ΦΕΚ 137/Α/1985). ■ 

2. Την 779/1985 γνωμοδότηση του Συμβουλίου της Επι¬ 
κράτειας, με πρόταση των Υπουργών Οικονομικών και Με¬ 
ταφορών και Επικοινωνιών και των Αναπληρωτών Υπουργών 
Εθνικής Άμυνας και Εσωτερικών και Δημόσιας Τάξης, απο¬ 
φασίζουμε : 

Άρθρο 1. 

Η παράγραφος 1 του άρθρου 10 του :Π.Δ. 271/76 αντι¬ 
καθίσταται ως εξής : 


«1. Οι εξετάσεις για την απόκτηση πτυχίου ερασιτέχνη 
διενεργούνται στην Αθήνα από τη Διεύθυνση Ταχυδρομείων- 
Επικοινωνιών του Υπουργείου Μεταφορών και Επικοινω¬ 
νιών του Υπουργείου Μεταφορών και Επικοινωνιών δύο 
φορές το χρόνο κατά τους μήνες Μάρτιο και Σεπτέμβριο. 
Οι εξετάσεις αυτές μπορεί να διενεργούνται από την ανωτέ¬ 
ρω υπηρεσία, κατά την κρίση της, και σε άλλες περιοχές της 
ελληνικής επικράτειας». 

Άρθρο' 2. 

1. Η παράγραφος 3 του άρθρου 13 του ΓΙ.Δ. 271/76 αντι¬ 
καθίσταται ως εξής : 

«3. Κατά τη βαθμολογία της εξετάσεως στη λήψη κώδι¬ 
κα ΜΟΒ8 (άρθρο 11 παρ. 3 του παρόντος) αφαιρείται μία 
μονάδα για κάθε είκοσι πέντε (25) αλλοιώσεις ή παραλεί¬ 
ψεις γραμμάτων ή αριθμών του ληφθέντος κειμένου. Για 
λιγότερες των είκοσι πέντε (25) αλλοιώσεων ή παραλεί¬ 
ψεων, αφαιρείται κλάσμα βαθμού κατά την κρίση των εξε¬ 
ταστών, σε συνδυασμό με την όλη εμφάνιση του γραπτού». 

2. Η παράγραφος 6 του άρθρου 13 αντικαθίσταται ως 

εξής : 

«6. Θεωρείται επιτυχών στις εξετάσεις για το πτυχίο 
ραδιοερασιτέχνη ο υποψήφιος που θα συγκενστρώσει τους 
παρακάτω βαθμούς : 

α) Σε κάθε μάθημα της γραπτής εξέτασης, κανονισμοί 
ραδιοεπικοινωνιών και θεωρία και τεχνική ηλεκτρολογίας 
και ραδιοηλεκτρολογίας, τουλάχιστο πέντε (5). 

β) Μέσο όρο τουλάχιστο έξι (6) στο σύνολο των μαθημά¬ 
των της γραπτής και προφορικής εξέτασης που προβλέπονται 
στις παραγράφους 2 και 3 του άρθρου 11 του παρόντος». 

Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος διατάγματος. 

Αθήνα, 31 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΑΝΑΠΛΗΡΩΤΗΣ 

ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ ΕΘΝΙΚΗΣ ΑΜΥΝΑΣ 

ΑΘΑΝΑΣΙΟΣ ΤΣΟΥΡΑΣ ΑΝΤΩΝΙΟΣ ΔΡΟΣΟΓΙΑΝΝΗΣ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΗΜ: ΤΣΟΒΟΛΑΣ Γ· ΠΑΠΑΔΗΜΗΤΡ1ΘΥ 

Τροποποίηση προσόντων υποψηφίων Δοκίμιυν 
Λιμενοφυλάκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α. Το άρθρο I παρ. 9 του Ν.Δ. 530/1970 (ΦΕΚ. 100Α.'/ 
2.5.70) «περί Λιμενοφυλάκων». ( 

β. Την 748/1985 γνωμοδότηση του Συμβουλίου της Επι¬ 
κράτειας, με πρόταση του Υπουργού Εμπορικής Ναυτιλίας, 
αποφασίζουμε : 

■Άρθρο 1. 

Το εδάφιο (β) του άρθρου 1 του ΒΔ 422/1970 «περί προ¬ 
σόντων υποψηφίων Δοκίμων Λιμενοφυλάκων» (ΦΕΚ. 136Α/ 
19.6.1970), όπως έχει διαμορφωθεί από τα άρθρο 2 του 


Π.Δ. 248/1980 «Τροποποίηση προσόντων Δοκίμων Λιμε¬ 
νοφυλάκων» (ΦΕΚ. 97Α/28.6.1984) αντικαθίσταται ως 
κατωτέρω : 

β) Να έχουν ενταχθεί από απόψεως σωματικής ικανότη¬ 
τας κατά την απόλυσή τους από το στράτευμα ή μεταγενέ¬ 
στερα στην κατηγορία πρώτη (Ι/Ι) ή δεύτερη (1/2) όσοι 
έχουν υπηρετήσει στις Ένοπλες Δυνάμεις και έχουν εντα¬ 
χθεί στις κατηγορίες τρίτη (1/3) ή τέταρτη (1/4) θα πρέπει 
ν' αποφαίνεται γι' αυτούς η ΑΝΥΕ ότι έχουν ιαθεί πλήρως 
από την πάθηση για την οποία είχαν ενταχθεί στις κατηγο¬ 
ρίες αυτές και ότι κ.ρίνονται κατάλληλοι για την κατάταξή 
τους στο Λιμενικό Σόιμα. 

Να μην έχουν εκπέσει στρατιωτικού βαθμού και να μην 
έχουν απομακρυνθεί από το στράτευμα για λόγους υγείας, 
πειθαρχίας ή τάξης. 

Όσοι έχουν προϋπηρετήσει στο Λιμενικό Σώμα ή στα 
Σώματα Ασφαλείας να μην έχουν απολυθεί ως ακατάλλη¬ 
λοι για οποιαδήποτε αιτία. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 31 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΣΤΑΘΙΟΣ ΑΛΕΞΑΝΔΡΟΣ 


(7) 

ΔΙΟΡΘΩΣΕΙΣ ΣΦΑΛΜΑΤΩΝ 

Στη διόρθωση σφάλματος που δημοσιεύθηκε στο Φ.Ε.Κ. 
175/14.10.85 τ.Α' το αναγραφέν Π.Δ. 288/85 διορθώνεται 
στο ορθό 228/85. 

(Από το Υπ. Εμπορικής Ναυτιλίας) 


ΑΠΘ Τθ ΕΘΝΙΚΟ ΤΥΠΟΓΡΑΦΕΙΟ 



